अस्पताल में हमने डॉक्टरों से पूछताछ की तो उन लोगों ने भी इस वीडियो, तस्वीर और इसके दावे पर हैरानी जताई। नाडकर्णी गृप ऑफ हॉस्पिटल की निदेशक डॉक्टर पूर्णिमा नाडकर्णी से बातचीत की। पूर्णिमा नाडकर्णी टेस्ट ट्यूब बेबी सेंटर भी चलाती हैं, इन सबसे बातचीत में जो सच उभर कर आया, वो तो कुछ और ही निकला। उन्होंने कहा कि ११ नवंबर २०११ को सूरत में टेस्ट ट्यूब तकनीक से एक ही दिन में ११ बच्चों की डिलिवरी करवाई गई थी और ११.११.११ जैसे खास दिन को ९ महिलाओं ने डिलीवरी की इच्छा जताई थी। ९ महिलाओं में से ७ ने एक-एक बच्चों को जन्म दिया था और २ महिलाओं ने जुड़वा बच्चों को जन्म दिया था। एक दिन में ११ टेस्ट ट्यूब बेबी को जन्म देकर अस्पताल में वल्र्ड रिकार्ड बनाया था। वायरल तस्वीर में दिख रही गर्भवती पारसी महिला के बारे में भी बताया और यह महिला ईरानी है जिसके पेट मे ६ बच्चे थे। उस महिला की तस्वीर को अमेरिका में रह रहे एक पारसी ने इंटरनेट पे शेयर कर दिया था और बाद में किसी ने इस तस्वीर के साथ फोटो शॉप करके जोड़ दिया है। पड़ताल में साफ हुआ कि ११ नवंबर २०११ की सूरत की तस्वीर को बुराड़ी कांड से जोड़ने की बात, सोशल मीडिया पर मौजूद खुराफातियों ने फैलाई है।